《赠鞋生》
明代·溥洽

父子相传履制奇，青丝细软合时宜。声随鸣佩君王识，影落飞时太史知。

泥滓乍离归隐计，香云才振上升期。年来敝屣无心弃，却笑干将补较迟。

作者简介：（1346—1426）明僧。浙江山阴人，字南洲，俗姓陆。出家于普济寺。研习佛经，旁通儒学，工诗文。洪武二十二年召为僧录司右讲经。永乐初为右善世，曾被诬左迁。仁宗时乞居南京报恩寺养老。有《雨轩集》。